Държавен вестник, бр. 102, 2009 г., стр. 111

БРОЙ  102	
Д Ъ Р Ж А В Е Н  В Е С Т Н И К 	
СТР.  111  
(3) Изпълнителна агенция „Железопътна 
администрация“ няма право да предоставя 
извършването на дейностите по ал. 1, т. 3, 7 
и 9 на трети лица.
(4) Изпълнителна агенция „Железопътна 
администрация“ може да възлага с договор 
изпълнението на дейностите по ал. 1, т. 1 и 2 
на железопътни превозвачи. 
(5) Възлагането по ал. 4 се извършва по 
прозрачен и недискриминационен начин, който 
не поражда конфликт на интереси, и при нали­
чието на най-малко едно от следните условия:
1. железопътният превозвач издава свиде­
телства само на собствените си машинисти;
2. железопътният превозвач не се ползва с 
изключителни права на съответната територия 
за нито една от възложените дейности.
 (6) В случай на възлагане по ал. 4 съот­
ветният железопътен превозвач е длъжен да 
спазва всички условия на договора, с който 
е оправомощен да изпълнява дейностите по 
ал. 1, т. 1 и 2 и съответните задължения на 
ИА „ЖА“ по глава пета.
(7) В случай на възлагане по ал. 4 ИА„ЖА“ 
осигурява система за контрол на изпълнението 
на възложените дейности и контролира спазва­
нето на изискванията по ал. 3, 5 и 6.
Чл. 51. (1) Обучението на машинисти по 
глава пета се извършва от обучаващите ин­
ституции по чл. 8.
(2) Изпълнителна агенция „Железопътна 
администрация“ публикува на интернет страни­
цата си и актуализира списък на обучаващите 
институции съгласно ал. 1.
Чл. 52. (1) Изпълнителният директор на ИА 
„ЖА“ издава мотивирани решения във връзка 
с дейността по глава пета, които са админи­
стративни актове.
(2) Железопътните превозвачи, управителите 
на железопътната инфраструктура и маши­
нистите могат да обжалват или да изискват 
преразглеждане на решение на изпълнителния 
директор на ИА „ЖА“ по глава пета по реда на 
Административнопроцесуалния кодекс.
Чл. 53. (1) Изпълнителна агенция „Же­
лезопътна администрация“ води регистър на 
издадени, актуализирани, подновени, изменени, 
изтекли, със спряно действие, отнети или обя­
вени за изгубени, откраднати или унищожени 
свидетелства по чл. 36, ал. 1, т. 1. 
(2) За всяко свидетелство в регистърa се 
вписват и актуализират данните, посочени в 
приложение № 3, като до тях се осигурява 
достъп посредством индивидуален номер, оп­
ределен за всеки машинист.
(3) Изпълнителна агенция „Железопътна 
администрация“ при мотивирано искане пре­
доставя информация от регистъра по ал. 1 
на компетентните органи на другите държа­
ви – членки на Европейския съюз, на Евро­
пейската железопътна агенция или на всеки 
работодател на машинисти.
Чл. 54. (1) Железопътните превозвачи и 
управителите на железопътната инфраструктура 
водят регистър на издадени, актуализирани, 
подновени, изменени, изтекли, със спряно 
действие, отнети или обявени за изгубени, 
откраднати или унищожени удостоверения 
по чл. 36, ал. 1, т. 2, като регистърът се ак­
туализира редовно.
(2) За всяко удостоверение в регистъра по 
ал. 1 се вписват данните, посочени в прило­
жение № 3, както и данни, отнасящи се до 
периодичните проверки, предвидени в чл. 47. 
(3) Железопътните превозвачи и управите­
лите на железопътната инфраструктура:
1. сътрудничат на ИА „ЖА“ при обмена на 
информация за регистъра по ал. 1 и предоставят 
достъп до исканите данни;
2. предоставят информация за съдържани­
ето на удостоверенията по чл. 36, ал. 1, т. 2 
на компетентните органи на другите държа­
ви – членки на Европейския съюз. 
(4) Машинистите имат право на достъп до 
свързаните с тях данни, които се съхраняват 
в регистрите на ИА „ЖА“, железопътните 
превозвачи и управителите на железопътна 
инфраструктура, и при поискване получават 
извлечение от тези данни. 
(5) Изпълнителна агенция „Железопътна 
администрация“, управителите на железопътна 
инфраструктура и железопътните превозвачи 
изготвят и водят регистрите по чл. 53 и 54 
в съответствие с изискванията на Закона за 
защита на личните данни.
Чл. 55. (1) Обучението на машинистите, уп­
равляващи локомотиви и влакове в рамките на 
железопътната система на Общността, включва 
част, отнасяща се до свидетелството по чл. 36, 
ал. 1, т. 1, която отразява общите професио­
нални познания, посочени в приложение № 5, 
и част, която се отнася до удостоверението по 
чл. 36, ал. 1, т. 2 и отразява специфичните 
професионални познания, посочени в прило­
жения № 6 и № 7.
(2) Обучението се извършва въз основа 
на правилата, регламентирани в глава втора, 
раздел II „Организация на учебния процес по 
теория и практика“. 
(3) Целите на обучението са посочени в 
приложение № 5 – за свидетелството по чл. 36, 
ал. 1, т. 1, и в приложения № 6 и 7 – за удосто­
верението по чл. 36, ал. 1, т. 2, и се допълват от: 
1. техническите спецификации за оперативна 
съвместимост (ТСОС), приети от Европейската 
комисия и приложими за машинисти; или
2. критериите, предложени от Европейската 
железопътна агенция и приети от Европейската 
комисия. 
(4) Достъпът до обучение, необходимо за 
изпълнение на условията за получаване на 
свидетелство и на удостоверение на кандидат-
машинистите по ал. 1, се предоставя по реда 
и при условията на тази наредба.